ক্ল্যাশ অব ক্ল্যানস

ক্ল্যাশ অব ক্ল্যানস হলো একটি বিনামূল্যের অনলাইন ভিডিও গেম ; তবে অর্থ ব্যয় করে রত্ন (Gem) কিনে এতে দ্রুত উন্নয়ন করা যায়। ২০১২ সালে সুপারসেল এই গেমটি তৈরি করে। বর্তমানে সুপারসেল এর সদর দপ্তর ফিনল্যান্ডের হেলসিঙ্কিতে অবস্থিত। গেমটি ২০১২ সালের ২ আগস্ট আইওএস প্লাটফর্মে মুক্তি দেওয়া হয়। অ্যান্ড্রয়েড প্ল্যাটফর্মে কানাডা ও ফিনল্যান্ডে ২০১৩ সালের ৩০ সেপ্টেম্বর মুক্তি দেওয়া হয় এবং পরবর্তীতে ২০১৩ সালের ৭ অক্টোবর গুগল প্লেতে আন্তর্জাতিকভাবে গেমটি মুক্তি দেওয়া হয়। এটি অত্যন্ত জনপ্রিয় একটি গেম। বর্তমানে এটি গুগল প্লে এর সর্বোচ্চ ডাউনলোড হওয়া গেমের তালিকায় ১৪৭ তম অবস্থানে আছে। এটি এখনো পর্যন্ত সর্বোচ্চ আয় করা গেমগুলোর মধ্যে অন্যতম। ২০১৮ সালের ১৬ নভেম্বর গুগল প্লে-তে গেমটির ডাউনলোড সংখ্যা ৫০০ মিলিয়ন ছাড়িয়ে যায়। বর্তমানে এই গেমের ডাউনলোড সংখ্যা আনুমানিক ৬৫৫ মিলিয়ন। ২০২২ সালে গুগল প্লে গেমস বিটা মুক্তি পাওয়ার পর কোনো এমুলেটর ছাড়াই এই গেমটি পিসি-তে খেলা সম্ভব হয়। এটি মূলত একটি কৌশলগত খেলা। শুরুতেই খেলোয়াড় একটি গ্রাম পায়। গ্রামে বিভিন্ন ধরনের ঘর থাকে, বিভিন্ন স্থাপনা থাকে। গ্রামের প্রধান স্থাপনাটি হলো "টাউন হল"। এটির উন্নয়ন করালে বিভিন্ন সুবিধা খুলে যায়। টাউন হল এখন সর্বোচ্চ ১৬ ধাপ পর্যন্ত উন্নীত করা যেতে পারে। খেলোয়াড়রা অন্য খেলোয়াড়দের গ্রামকে আক্রমণ করে স্বর্ণ, এলিক্সার ও ডার্ক এলিক্সার আনতে পারে। এছাড়া একাধিক খেলোয়াড় একসাথে হয়ে সর্বোচ্চ ৫০ জনবিশিষ্ট দল গঠন করতে পারে, যাকে ক্ল্যান বলা হয়। একটি ক্ল্যানের সদস্যরা (ন্যূনতমপক্ষে ৫ জন) অন্য ক্ল্যানের সদস্যদের গ্রামে আক্রমণ করার মাধ্যমে ক্ল্যান যুদ্ধ করতে পারে; যার ফলাফলের প্রভাব যুদ্ধে অংশগ্রহণকারী সকল খেলোয়াড়রাই ভোগ করে। এই ক্ল্যান যুদ্ধকেই গেমটির জনপ্রিয় হওয়ার অন্যতম কারণ হিসেবে দেখা হয়। এছাড়াও ক্ল্যানের সদস্যরা নিজেদের মধ্যে আলাপচারিতা, বন্ধুত্বপূর্ণ চ্যালেঞ্জ ও সৈন্য প্রদান করতে পারে। এসব ক্ল্যানের প্রধান থাকেন একজন নেতা; যিনি তার ক্ল্যানের সর্বময় ক্ষমতার অধিকারী। নেতা ছাড়াও তুলনামূলক সীমিত ক্ষমতা নিয়ে যথাক্রমে সহনেতা, অগ্রজ ও সদস্য থাকে। খেলোয়াড়রা ইচ্ছা করলেই একটি ক্ল্যান ত্যাগ করে অন্য ক্ল্যানে যেতে পারে অথবা নতুন ক্ল্যান তৈরি করতে পারে। এই খেলার সম্পদসমূহ হলো: রত্ন, স্বর্ণ, এলিক্সার এবং ডার্ক এলিক্সার। নতুন খেলোয়াড়দের ৫০০ রত্ন বিনামূল্যে দেওয়া হয়। এছাড়া বিভিন্ন ইভেন্ট সম্পন্ন করলে কিংবা গ্রামের ঝোপ, গাছ, পাথর ইত্যাদি সরালেও বিভিন্ন সংখ্যক রত্ন উপহার দেওয়া হয়। এটিই এ গেমের প্রধান সম্পদ। এটি দিয়ে অন্যান্য যেকোনো সম্পদ ক্রয় করা বা কোনো কিছুর হালনাগাদ ত্বরান্বিত করা যায়। এটি দিয়ে "বিল্ডারের হাট" বসানো যায়, যা গ্রামের উন্নয়নে সহায়তা করে। স্বর্ণ সাধারণত স্বর্ণ সংগ্রহকারী ও অন্যদের আক্রমণ করে অর্জন করা যায়। এটি নির্দিষ্ট কিছু অস্ত্র, স্থাপনা, সৌন্দর্যবর্ধক জিনিস ক্রয় করতে ও সেগুলোর উন্নতিসাধন অর্থাৎ আপগ্রেড করতে ব্যবহার করা হয়। এছাড়া স্বর্ণ মাইন নামে একটি মেশিন আছে যার মাধ্যমে স্বর্ণ সংগ্রহ করে তা স্বর্ণ ভাণ্ডারে সংগ্রহ করে রাখতে হয়। প্রতিরক্ষা ভবনগুলি এবং এলিক্সার সংগ্রহকারী, এলিক্সার ভাণ্ডার আপগ্রেডের জন্য ব্যবহার করা হয়। এলিক্সার সংগ্রহকারী মাইন ও অন্য কাউকে আক্রমণ করার সাহায্যে অর্জন করা যায়। এলিক্সার দিয়ে সৈন্যদের ল্যাবরেটরিতে রিসার্চ ও ক্ষমতা বৃদ্ধি, নির্দিষ্ট কাঠামোর উন্নয়ন (আপগ্রেড) এবং নানান জিনিস ক্রয় করা যায়। সাধারণত ডার্ক এলিক্সার মূল্যবান ও দুষ্প্রাপ্য। এটি ব্যবহার করে বিশেষ সৈন্যদের উন্নতিসাধনে ব্যবহার করা হয়। এটি দিয়ে হিরো ক্রয় করা যায়। এটি ডার্ক এলিক্সার ড্রিল এর মাধ্যমে উত্তোলন করা হয়। ক্ল্যান এ যুক্ত হতে একজন খেলোয়াড়কে আগে তার ক্ল্যান ক্যাসল (গোত্র প্রাসাদ) নির্মাণ করতে হয়। নূন্যতম পাঁচ বা তার অধিক খেলোয়াড় মিলিত হয়ে একটি ক্ল্যান বা গোত্র গঠিত হয়। একটি গোত্রে সর্বোচ্চ ৫০ জন খেলোয়াড় যুক্ত হতে পারেন। তারা গোত্রীয় যুদ্ধের মাধ্যমে তাদের গোত্রের উন্নয়ন করেন। গোত্রের সদস্যদের নিজেদের আলাপ আলোচনার জন্য চ্যাটরুম রয়েছে। তাছাড়া তারা একে অপরকে সীমিতসংখ্যক সৈন্য দান করতে পারে। ক্ল্যান যুদ্ধের মাধ্যমে এক্সপি সংগ্রহ করে ক্ল্যান এর লেভেল বাড়ানো যায়। আর ক্ল্যান লেভেল বাড়লে নতুন নতুন সুবিধা যুক্ত হয়। যেমন: ভাল মানের সৈন্য দান ও গ্রহণ করা যায়। ক্ল্যান যুদ্ধ হলো ২টি গোত্রের মধ্যে সংঘটিত যুদ্ধ। ক্ল্যান যুদ্ধ শুরু করার জন্য ক্ল্যান এর নেতা বা সহনেতাদের মধ্যে একজন ক্ল্যান ওয়ার সার্চ করেন। উপযুক্ত প্রতিদ্বন্দ্বী পাওয়া গেলে ২৩ ঘণ্টা প্রস্তুতি দিবস এবং পরবর্তী ২৪ ঘণ্টা আক্রমণের জন্য নির্ধারিত থাকে। ক্ল্যান যুদ্ধ ৫ বনাম ৫, ১০ বনাম ১০, ১৫ বনাম ১৫, ২০ বনাম ২০, ২৫ বনাম ২৫, ৩০ বনাম ৩০, ৪০ বনাম ৪০, ৫০ বনাম ৫০ হয়ে থাকে। এতে প্রত্যেক খেলোয়াড় ২টি করে আক্রমণ করার সুযোগ পায়। ক্ল্যানের সকলের আক্রমণে পাওয়া মোট তারকা এবং সামগ্রিক ধ্বংসের পরিমাণের উপর বিজয়ী দল নির্ধারিত হয়ে থাকে। বিজয়ী দলের যুদ্ধে অংশগ্রহণকারী সদস্যরা যার যার আক্রমণের পরিপ্রেক্ষিতে নির্দিষ্ট পরিমাণ সম্পদ (স্বর্ণ, এলিক্সার ও ডার্ক এলিক্সার) পেয়ে থাকে। এখানে টাউন হল ১ থেকে শুরু করে বর্তমানে ১৬ পর্যন্ত টাউন হল রয়েছে। প্রত্যেকটি টাউন হলে বিশেষ কিছু ভবন পাওয়া যায়। টাউন হল ১ থেকে গ্রামের সূচনা হয় । টাউন হল ৩ এ ক্ল্যান ক্যাসল ঠিক করা যায় এবং ক্ল্যান এ যোগ দেওয়া যায়। টাউন হল ৪ এ নৌকা ঠিক করা যায় এবং তা দিয়ে বিল্ডার হলে যাওয়া যায়। টাউন হল ৬ এ হাওয়াই জাহাজ ঠিক করা যায় এবং ক্ল্যান ক্যাপিটাল আনলক হয়। টাউন হল ৭ এ প্রথম হিরো বারবেরিয়ান কিং আনলক হয়। টাউন হল ৯ এ দ্বিতীয় হিরো আর্চার কুইন আনলক হয় হিরো হলো এক ধরনের অমরনশীল সেনা। তাদের নিজেদের কিছু ক্ষমতা আছে যা তাদের 5 লেভেল হলে খোলে যা যুদ্ধে অনেক কার্যকর। বারবেরিয়ান কিং (ডার্ক এলিক্সার হিরো) আর্চার কুইন (ডার্ক এলিক্সার হিরো) গ্র্যান্ড ওয়ারডেন (এলিক্সার হিরো) রয়্যাল চ্যাম্পিয়ন (ডার্ক এলিক্সার হিরো) বারবেরিয়ান (ব্যারাক লেভেল- ১) আর্চার (ব্যারাক লেভেল- ২) জায়ান্ট (ব্যারাক লেভেল- ৩) জায়ান্ট স্কেলেটন (হ্যালোইন ইভেন্ট) গবলিন (ব্যারাক লেভেল- ৪) ওয়াল ব্রেকার (ব্যারাক লেভেল- ৫) বেলুন (ব্যারাক লেভেল- ৬) উইজার্ড (ব্যারাক লেভেল- ৭) পার্টি উইজার্ড (অ্যানিভার্সারি পার্টি ইভেন্ট) আইস উইজার্ড (ক্রিসমাস ইভেন্ট) হিলার (ব্যারাক লেভেল- ৮) ড্রাগন (ব্যারাক লেভেল- ৯) পেক্কা (ব্যারাক লেভেল- ১০) বেবি ড্রাগন (ব্যারাক লেভেল- ১১) মাইনার (ব্যারাক লেভেল- ১২) ইলেক্ট্রো ড্রাগন (ব্যারাক লেভেল- ১৩) ইয়েতি (ব্যারাক লেভেল- ১৪) রুট রাইডার (ব্যারাক লেভেল- ১৫) ইলেকট্রো টাইটান (ব্যারাক লেভেল- ১৬) মিনিয়ন (ডার্ক ব্যারাক লেভেল- ১) হগ রাইডার (ডার্ক ব্যারাক লেভেল- ২) ভ্যালকাইরি (ডার্ক ব্যারাক লেভেল- ৩) গোলেম ও গোলেমাইট (ডার্ক ব্যারাক লেভেল- ৪) উইচ ও উইচ স্কেলেটন (ডার্ক ব্যারাক লেভেল- ৫) লাভা হাউন্ড ও লাভা পাপ (ডার্ক ব্যারাক লেভেল- ৬) বোলার (ডার্ক ব্যারাক লেভেল- ৭) আইস গোলেম (ডার্ক ব্যারাক লেভেল- ৮) হেড হান্টার (ডার্ক ব্যারাক লেভেল- ৯) অ্যাপ্রেনটিস ওয়ারডেন (ডার্ক ব্যারাক- ১০) লাইটনিং (বজ্রপাত) হিলিং (আরোগ্যতা প্রদানকারী) রেজ (দ্রুতচারী) জাম্প (দেয়াল অতিক্রমকারী) ফ্রিজ (জমাট প্রদানকারী) সান্টা'স সারপ্রাইজ (ক্রিসমাস ইভেন্ট) ক্লোন (প্রতিরূপ তৈরীকারী) ইনভিজিবিলিটি (অদৃশ্যকারী) রিকল (পুনরাগমন) পয়জন (বিষ) আর্থকুয়েক (ভূমিকম্প) হেইস্ট (দ্রুতচারী) স্কেলেটন (কঙ্কাল) ব্যাট (বাদুড়) "ক্ল্যাশ অব ক্ল্যানস" (ইংরেজি ভাষায়)। স্লাইড টু প্লে। ডিসেম্বর ২২, ২০১৮ তারিখে মূল থেকে আর্কাইভ করা। সংগ্রহের তারিখ জুন ৮, ২০১৪।  কুইডার, আদম (অক্টোবর ৮, ২০১৩)। "অবশেষে গুগল প্লে স্টোরে আসছে ক্ল্যাশ অব ক্ল্যানস" (ইংরেজি ভাষায়)। অ্যান্ড্রয়েড কর্তৃপক্ষ। অক্টোবর ৮, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ২০, ২০১৩।  "Download Clash of Clans for PC"। ২৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০২০।  "Clash of Clans - Google Play তে অ্যাপ"। play.google.com। সংগ্রহের তারিখ ২০২৪-০৫-০৮।  "Clash of Clans"। SimilarWeb। ২০২৪-০৫-০৮। সংগ্রহের তারিখ ২০২৪-০৫-০৮।  "Clash of Clans - androidrank.org"। www.androidrank.org (ইংরেজি ভাষায়)। সংগ্রহের তারিখ ২০২৪-০৫-০৮।  Warren, Tom (২০২২-১১-০২)। "Google Play Android games now available on PC in beta"। The Verge (ইংরেজি ভাষায়)। সংগ্রহের তারিখ ২০২৪-০৫-০৮।  "Google Play Games - Android গেম এখন পিসিতে (PC) খেলুন"। play.google.com। সংগ্রহের তারিখ ২০২৪-০৫-০৮।  দাপ্তরিক ওয়েবসাইট (ইংরেজি)